নৌপরিবহন মন্ত্রী ও নদী রক্ষা কমিশনের চেয়ারম্যান শাজাহান খান আগামী ৩১ মার্চ পর্যন্ত শিল্প মন্ত্রণালয়ের বেঁধে দেয়া সময় সীমার মধ্যে হাজারীবাগ থেকে ট্যানারী শিল্প সাভারে সরিয়ে নেয়ার আহ্বান জানিয়েছেন। তিনি বলেন, আগামী ১ এপ্রিল থেকে যদি হাজারীবাগ ট্যানারীর সরিয়ে না নেয়ার কারণে ট্যানারীর গ্যাস, বিদ্যুৎ ও পানি প্রভৃতি বন্ধ করে দেয়া হয় তাহলে নদী রক্ষা কমিশনের কোন কিছু করার থাকবে না।